Document ID: /fineweb-2-swissfilter-quality_10-filterrobots/filtered/01798.jsonl.gz/1559

Probeweekend? Great!
Und scho isch Mitti Oktober, s'Probeweekend wie all Jahr im Sportcamp bereits Gschicht. Zrugg bliibid vieli Probene im Gsamte wie oi Regischterwiis, luschtigi Spieli, en underhaltsami Niwmälchtoifi (all hends uberläbt. Bravo!), lääri Bierfläschli gspickt mit spassige Konversatione. Und natürlich en Symphonie-Guggä (daf me gloib fasch so nennä?) us Solothurn mit 9 Sousis, wo spontan für Bsüechli inkl. aktivem Iisatz adr nächtliche Prob gsorged hend.
Natürlich hemmer oi wieder öpis dezue glehrt, für das isch s'Probeweekend ja da. Aber genauso wichtig isch ja dr Spass debie und dasme wieder mal chli meh Ziit gfindt zum midenand redä und chli Chilbi haa. Jetzt simmer scho ziemli parat für üse erschti Uiftritt am 2. Novämber z'Seewä usse, da simmer gspannt was fürnäs Warm-Up üs da wieder erwarted ;)